46. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 51959 της 23/29 Μαΐου 1985 (ΦΕΚ Β' 330) Οικονομική ενίσχυση πρωτοβάθμιων συνδικαλιστικών οργανώσεων για αντιμετώπιση δαπανών αμοιβής δικαστικών αντιπροσώπων. 1.Καθορίζουμε την οικονομική ενίσχυση των πρωτοβάθμιων συνδικαλιστικών οργανώσεων της χώρας, για την αντιμετώπιση αμοιβής των δικαστικών αντιπροσώπων στις εκλογές για ανάδειξη συλλογικών οργάνων και αντιπροσώπων, ως εξής: α)Για εκλογή εφορευτικής επιτροπής, ποσό 4.000 δραχμών, εφόσον δεν πραγματοποιείται ίδια μέρα με τη εκλογή οργάνων διοίκησης, σύμφωνα με το Καταστατικό της συνδικαλιστικής οργάνωσης. Σελ. 38,212 (β) Τεύχος ΙΑ-7-2 Σελ. 4 β)Για εκλογές προς ανάδειξη οργάνων διοίκησης και αντιπροσώπων, ποσό 6.000 δραχμών ημερησίως για οργανώσεις με δύναμη μέχρι 250 μελών και 8.000 δραχμών ημερησίως για οργανώσεις με δύναμη πάνω από 250 μέλη. 2.Κάθε συνδικαλιστική οργάνωση, για να τύχει της πιο πάνω οικονομικής ενίσχυσης υποχρεούται να υποβάλει στην Εργατική Εστία, μετά τέλος των εκλογών, σχετική αίτηση με τα εξής δικαιολογητικά: α)κυρωμένο αντίγραφο πρακτικού αρχαιρεσιών, β)αντίγραφο απόφασης διορισμού δικαστικού αντιπροσώπου και  γ)βεβαίωση του δικαστικού αντιπροσώπου, στην οποία να εμφαίνεται ο χρόνος και η διάρκεια διεξαγωγής των αρχαιρεσιών. 3.Οι δαπάνες που προκαλούνται από την εφαρμογή της παρούσας, βαρύνουν τον προϋπολογισμό της Εργατικής Εστίας. 4.Από την ημέρα που θα ισχύσει η παρούσα καταργείται η 52459/14.7.1983 απόφασή μας. Η παρούσα, η ισχύς της οποίας αρχίζει από 18.3.1985, να δημοσιευθεί στην Εφημερίδα της Κυβερνήσεως. 14.Α.β.43-46 Νόμοι περί επαγγελματικών σωματείων 